**תקנון תשפ"ה**

**חטיבת ביניים, כיתות ז' ח', ט'**

**" 'גבול שמת בל יעבורון' – וכל זה מכוון לתועלת החיים" (רבי יהודה הלוי, כוזרי)**

בנים והורים יקרים,

אנו שמחים שבחרתם ללמוד בישיבה ולעלות מעלה בעבודת ה', בתיקון המידות, בדיבוק חברים ובמקום שיאפשר לכם למידה מצוינת בתמיכה ובהעצמה אישית.

על מנת להצליח במשימה קדושה זו ישנם מספר כללים חשובים שיאפשרו לכולנו עשיה חינוכית מיטבית באוירה של קדושה ויראת שמיים.

התקנון שלפניכם מהווה בסיס לעבודתנו המשותפת. אלה, נקבעו מתוך חשיבה אחראית של צוות הישיבה ומתוך כוונה לכונן אוירה של ישיבה תיכונית ברוח ישיבות בני עקיבא.

אבקש שתקראו יחדיו, בנים והורים, מכתב זה. קריאתו, הבנתו **וחתימתכם על קיומו היא תנאי הכרחי ללימוד הבנים בישיבה**.

בברכת שנת לימודים משמעותית ומוצלחת,

הרב אריאל וצוות הישיבה

**תקנון - פירוט**

* **תחילת יום הלימודים** – 7:50 תפילת שחרית.  
  מומלץ להקדים במס' דקות על מנת להניח תפילין בנחת ולהתפלל בישוב הדעת.   
  **לא תתאפשר כניסה באיחור לתפילה.**

**במידה והתלמיד נאלץ לאחר/להעדר יש לעדכן את מחנך הכיתה בהקדם ביום שלפני.**

שער הישיבה ינעל בתחילת יום הלימודים ויפתח בתום התפילה. איחורים כרוניים יטופלו משמעתית עד כדי השעיה מהישיבה

* **תפילה תלמידי ז' ח'** – מתפללים בבית הכנסת "רשב"י" הסמוך לישיבה. ההגעה אליו מחוץ למתחם הישיבה בליווי הרמים ובפיקוח השומר.
* **תלבושת תלמידי ז', ח', ט'** – **יש להגיע עם חולצת הישיבה**.   
  חולצת טריקו (במגוון צבעים) + סמל הישיבה. ניתן לרכוש בחנויות הבאות:
* **"בזאר פינסקר"** **-** רח' פינסקר 4 טל' 9651296 ; **"דינמו" -** רח' ז'בוטינסקי 16 טל' 9692171 ; **האנגר –** רח' סחרוב 24 טל' 03-9510683
* **מכנס ארוך** – יש ללבוש מכנס ארוך משך כל שעות הלימודים. למעט שיעורי חנ"ג וטיולים.
* **תספורת**:
* **תספורת שאינה על פי הלכה** – התלמיד לא יורשה להכנס לישיבה וישלח לביתו
* **תספורת שאינה הולמת נראות של בן ישיבה –** התלמיד ידרש להתאים את התספורת לשיקול דעת צוות הישיבה

**בכל מקרה של ספק – מומלץ להתייעץ עם הרמ' לפני ביצוע התספורת!**

* **יציאה משטח הישיבה** – עפ"י הוראות משרד החינוך **אין** לצאת משטח הישיבה במהלך יום הלימודים – יש לודא כי הבנים מצוידים באוכל המספיק לשעות הלימודים.

ניתן להירשם להזנה (פירוט בנפרד)

* **פעילויות ישיבה** – כלל הפעילויות הינן חלק מהתוכנית החינוכית והלימודית. **אלה בגדר חובה ואין להעדר מהן**. יש להתחשב בתאריכי הפעילות.

שימו לב – לא יבוצע החזר כספי למעט מקרים חריגים ובאישור הנהלה

* **מבחנים** – ככלל היעדרות ממבחנים משבשת את סדרי הלימוד וההערכה התקינים. בכל מקרה – השלמת מבחנים ומועדי ב' מותנית באישור הנהלה ובשיקול דעת ההנהלה בכל מקרה לגופו.
* **היעדרות צפויה** – באחריות התלמיד לאחר שקיבל אישור היעדרות לקבל אישור בנפרד מהנהלת הישיבה לביצוע השלמת המבחן, יש להסדיר זאת טרם ההיעדרות!
* **היעדרות שאינה צפויה –** באחריות התלמיד לעדכן את הנהלת הישיבה בהקדם, ולא יאוחר מיום לאחר מועד המבחן. כאמור ההשלמה מותנית באישור ההנהלה ולשיקול דעתה
* **שמירה על ציוד** – בישיבה ציוד יקר המשרת את הבנים. פגיעה בציוד תגרור **חיוב תשלום** **למזיק**.
* **צילום ופרסום –** בחתימתכם על מכתב זה אתם מאשרים לנו לפרסם תמונות בנכם באתר הישיבה ובפרסומים נוספים מטעם הישיבה כחלק מפעילות הישיבה

**תקנון סמאטרפון**

אל תתנו לבנים סמארטפון – אתם הורסים במו ידיכם עמל עצום שלכם ושלנו בחינוך בנכם וחבריו לישיבה!

אם כבר נכנעתם ובנכם מביא סמארטפון לישיבה:

1. יש להתקין תוכנת סינון איכותית – נאטספארק או רימון. תוכנות אחרות – באישור הנהלה בלבד
2. הטלפון יופקד מידי בוקר וימסר לתלמיד בתום יום הלימודים
3. ידוע לי כי הישיבה אינה אחראית בכל שלב על אובדן מכשיר, שמירתו של הטלפון ו/או כל נזק שעשוי להגרם לו
4. על הטלפון להיות במצב כבוי במשך יום הלימודים ו/או כל פעילות מטעם הישיבה

* חתימה על הנ"ל מהווה תנאי להבאת טלפון לישיבה
* חריגה מהנ"ל עשויה להוביל להחרמת הטלפון ולנקיטת הליך משמעתי לשיקול דעת הצוות החינוכי

"בברכת והתקדשתם והייתם קדושים"

**בנים והורים יקרים,**

**כאמור, תקנון הישיבה נועד לאפשר חינוך מיטבי ברוח ובאקלים הראוי לישיבה תיכונית.**

**אבקש להבהיר כי פגיעה ואי עמידה בתקנון מהווה גורם מפריע בחינוך הבנים ובחבורה כולה – תלמיד שלא ינהג על פי תקנון זה ינקטו מולו צעדים משמעתיים.**

**אנו מבקשים מההורים להיות מעורבים ביישום התקנון.**

בחתימתכם אתם מאשרים את התקנון ותוכנו.

המשך חופשה נעימה ובטוחה

ליטל צימניס הרב אריאל רוקח הרב גלעד בגייב

מנהלת חט"ב ראש הישיבה רכז תיכון

**חתימת ההורים: \_\_\_\_\_\_\_\_\_\_\_\_\_\_\_ | חתימת התלמיד: \_\_\_\_\_\_\_\_\_\_\_\_\_\_\_**